fb8b97e862f9021b4f4e3119d73c226f

 Jeg er en mand på 20 år som er fortvivlet. Jeg er nu for anden gang blevet droppet af en pige på grund af størrelsen på min penis. Er ret sikker på at det er derfor, for hun slog op kort efter vi havde sex første gang, og kunne fornemme at hun var skuffet over størrelsen på min penis. Den er 9,5 cm lang og 9 cm i omkreds i stiv tilstand. Er det meget under gennemsnittet? Tror i der er noget jeg kan gøre anderledes for at undgå den slags igen? Blev meget såret over det, men kan godt forstå hende hvis det nu betyder meget for hende. 
Størrelsen
==========


ungzone.dk
2019.43

 Hej,  
  
Jeg er ked af at høre at du er ked af det! Alle er jo forskellige og derfor har alle forskellige størrelser også dernede. Jeg vil ikke sige at din penis er meget mindre end hvad jeg kan læse mig frem til af gennemsnit, men den virker tværtimod mere normal størrelse end mindre. Derfor tror jeg heller ikke at du skal bekymre dig om, om din kæreste forlod dig pga. din penis størrelse - der kan jo have været mange andre grunde. Hvis det dog alligevel var grunden vil jeg sige at hun ikke kunne være det bekendt. En pige der elsker dig højt nok vil ikke forlade dig på grund af sådan nogle ting.   
  
Jeg håber det hjalp!  
- Charlotte   
 

Hej fortvivlede


Tak for dit spørgsmål. Du skriver
at hun slog op lige efter i havde haft sex første gang, så du ved altså ikke
med sikkerhed om det har noget med længden på din penis at gøre. Der kan være
mange forskellige grunde til hun slog op. Når det så er sagt, så vil jeg ikke
sige den er meget under gennemsnittet. Den er ikke verdens største, nuvel, men
den er så sandelig heller ikke den mindste. Sex handler om meget mere end
størrelse og selvom din penis var 15 eller 20 cm, ville det muligvis ikke
spille ind på hvordan pigen reagerer. ”Det er ikke størrelsen, men gørelsen”
kan virke som et banalt svar, men der er i høj grad sandhed over det! Tænk på
hvordan du kan bevæge dig under sex, lyt til pigen og på den måde kan du komme
langt uden det behøver at handle om størrelse. Herudover skal du tænke på, at
kvinder gennemsnitslig ikke er over 9 cm dybe, så du skal ikke bruge mere tid
på at bekymre dig over størrelsen! Slutteligt vil jeg minde dig om, at sex jo
er meget mere end penetrering; kys, massage osv. kun fantasien sætter grænser –
og jeg er sikker på, at din fremtidige kæreste ikke vil have noget imod din
størrelse (ligesom du heller ikke skal have). Hun vil bare sætte pris på din
ihærdighed og opfindsomhed. 

Jeg håber du kan bruge dette svar til noget – om ikke
andet så sætte lidt tanker i gang (og stoppe med at tænke så meget i størrelser).
J 

 